Yleinen varaamis- ja osaamisrekisteri mahdollistaisi vapaaehtoisten tehokkaamman hyödyntämisen poikkeusolosuhteiden tukitehtävissä.

Kari Salonen

Rekisteriä voitaisiin hyödyntää esimerkiksi sellaisten henkilöiden kartoittamiseen, jotka haluavat työskennellä maatiloilla.

Suomen Reserviupseeriliitto esittää yleisen varaamis- ja osaamisrekisterin perustamista.

Liiton mielestä näin voidaan varautua paremmin moninaisiin turvallisuusuhkiin, kuten sotilaallisiin, taloudellisiin tai terveydellisiin uhkiin.

Yleinen varaamis- ja osaamisrekisteri mahdollistaisi vapaaehtoisten tehokkaamman hyödyntämisen poikkeusolosuhteiden tukitehtävissä.

”Varautumisemme on hyvää, muttei nykyisellään tunnista hyvin yksilötason osaamisia, ammattipätevyyksiä tai varauksia eri viranomaisten käyttöön”, Reserviupseeriliiton liittovaltuuston puheenjohtaja Markus Lassheikki sanoo tiedotteessa.

Reserviupseeriliitto huomauttaa, että varaamisrekisteri tekisi henkilötason varaamisesta poikkeusolojen tehtäviin nykyistä selkeämpää, kun mahdolliset päällekkäiset varaukset tulisivat esiin.

”Yleinen varaamis- ja osaamisrekisteri olisi tapa lisätä valmiuksiamme tunnistaa osaamista sekä vapaaehtoisia henkilöitä, joita voi hyödyntää erilaisten kriisien avaintehtäviin”, Lassheikki toteaa.

Liiton mielestä vapaaehtoisuus on syytä ottaa käyttöön nykyistä tehokkaammin.

"Vallitsevassa Covid-19 -poikkeustilanteessa vapaaehtoisuuden hyödyntäminen ja toimintamallien kehittäminen on toistaiseksi näyttänyt jääneen kapea-alaiseksi. Valmiuksia vastaanottaa apua ja tukea tulisi kehittää, oli yhteiskunnallisen vapaaehtoistuen tarjoaja yksilö, yhteisö tai yritys."

Lue lisää:

Korona sai Pirkanmaan viljelijät turvautumaan Puolustusvoimien VAP-järjestelmään: "Kaikilla tiloilla edes perhe ei tiedä, mistä saa urakka-apua jos viljelijä sairastuu"

Ministeriöiden tekemä pandemiasuunnittelu näkyy nyt – MMM on yksi parhaiten varautuneista